కడియం (గ్రామం)

కడియం, ఆంధ్రప్రదేశ్ రాష్ట్రం లోనితూర్పు గోదావరి జిల్లాకు చెందిన ఒక గ్రామం, అదేపేరుగల మండలానికి కేంద్రం. పూల తోటలకూ, పూల వ్యాపారానికీ ప్రసిధ్ధి.కడియంలో రైల్వే స్టేషను ఉంది.

భౌగోళికం
ఇది సమీప పట్టణమైన రాజమహేంద్రవరం నుండి 10 కి. మీ. దూరంలో ఉంది. ఈ గ్రామం అక్షాంశ రేఖాంశాలు .సముద్ర మట్టం నుండి సగటు ఎత్తు 8 మీటర్లు (29 అడుగులు).

జనాభా గణాంకాలు
2011 భారత జనగణన గణాంకాల ప్రకారం ఈ గ్రామం 10067 ఇళ్లతో, 37149 జనాభాతో 2033 హెక్టార్లలో విస్తరించి ఉంది. గ్రామంలో మగవారి సంఖ్య 18527, ఆడవారి సంఖ్య 18622.

2001 వ.సంవత్సరం జనాభా లెక్కల ప్రకారం గ్రామ జనాభా 32,856. ఇందులో పురుషుల సంఖ్య 16,376, మహిళల సంఖ్య 16,480, గ్రామంలో నివాసగృహాలు 7,913 ఉన్నాయి.

 విద్యా సౌకర్యాలు 
గ్రామంలో ఆరుప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాలలు 11, ప్రైవేటు ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాలలు రెండు, ప్రైవేటు ప్రాథమికోన్నత పాఠశాలలు మూడు, ప్రభుత్వ మాధ్యమిక పాఠశాలలు రెండు, ప్రైవేటు మాధ్యమిక పాఠశాలలు మూడు ఉన్నాయి.ఒక ప్రభుత్వ జూనియర్ కళాశాల, ఒక ప్రైవేటు జూనియర్ కళాశాల  ఉన్నాయి. ఒక ప్రభుత్వ అనియత విద్యా కేంద్రం ఉంది.సమీప ప్రభుత్వ ఆర్ట్స్ / సైన్స్ డిగ్రీ కళాశాల రాజమహేంద్రవరంలోను, ఇంజనీరింగ్ కళాశాల వెలుగుబండలోనూ ఉన్నాయి. సమీప వైద్య కళాశాల రాజానగరంలోను, పాలీటెక్నిక్‌ బొమ్మూరులోను, మేనేజిమెంటు కళాశాల రాజమండ్రిలోనూ ఉన్నాయి.సమీప వృత్తి విద్యా శిక్షణ పాఠశాల బొమ్మూరులోను, దివ్యాంగుల ప్రత్యేక పాఠశాల రాజమహేంద్రవరం లోనూ ఉన్నాయి.

 రవాణా సౌకర్యాలు 
జాతీయ రహదారి 16, హౌరా-చెన్నై ప్రధాన రైలు మార్గము పైన ఈ ఊరు ఉంది.

 భూమి వినియోగం 
కడియంలో భూ వినియోగం కింది విధంగా ఉంది:
 వ్యవసాయేతర వినియోగంలో ఉన్న భూమి: 392 హెక్టార్లు
 నికరంగా విత్తిన భూమి: 1641 హెక్టార్లు
 నీటి సౌకర్యం లేని భూమి: 161 హెక్టార్లు
 వివిధ వనరుల నుండి సాగునీరు లభిస్తున్న భూమి: 1480 హెక్టార్లు
 కాలువలు: 690 హెక్టార్లు
 బావులు/బోరు బావులు: 790 హెక్టార్లు

 ఉత్పత్తి 
వరి, పూలు, కేబుళ్ళు

పరిశ్రమలు
జి.వి.కె. ఇండస్ట్రీస్ వారి 400 మెగావాట్ల గ్యాస్ ఆధారిత విద్యుత్ కర్మాగారం కడియం సమీపంలో జేగురుపాడు వద్ద ఉంది. 1997లో ఇది ప్రారంభమైంది. ఇది దేశంలోనే మొట్టమొదటి ప్రైవేటు పవర్ ప్రాజెక్టు

పర్యాటక ఆకర్షణలు
ఇది నర్సరీలకు, పూల తోటలకు ప్రసిద్ధి. ఇక్కడ సుమారు 600 నర్సరీలు ఉన్నాయి. వీటివలన 25,000 మందికి ఉపాధి లభిస్తున్నది.

చిత్రమాలిక

ప్రముఖులు
చెళ్లపిళ్ల వేంకటశాస్త్రి
మాడా వెంకటేశ్వరరావు
తోరాటి సత్యనారాయణ

మూలాలు

 వెలుపలి లింకులు 

వర్గం:విచిత్ర పేర్లుతో ఉన్న గ్రామాలు